Fîlmê “14 Temmuze” yo ke qalê Hepisxaneyê Hûmara 5 ê Amedî keno û xoverrodayîşê zîndanî gêno dest, dima nawnayîşê salonan û bi DVDyê ke kewtê pîyasayan Youtube de ame barkerdene.
Amadekarî û antişê fîlmê “14 Temmuze” 3 serrî dewam kerd. Fîlmo ke bi netîceyê cigêrayîşanê xurtan vejîyayo meydan de, Mazlum Doganî ra heta bi îşkenceker Esat Oktay Yildiranî serebûtî yenê nawnayene, eynî wext de sey yew fîlmo belgekî yo zî.
Xoverrodayîşê Girdî xo Reyde Serkewtiş Ardibi
Hepisxaneyê Hûmara 5 ê Amedî de, 1982î de seba ke têkoşînê azadîya Kurdîstanî bêro tesfiyekerdene, hovîtî û îşkenceyê giranî ameybî kerdene.
Xoverrodayîşê Girdî yo Zîndanî yo ke ronayoxê PKKyî û Endamê Komîteya Merkezî Mazlum Doganî dabi destpêkerdene, 17ê Gulane bi çalakîya berrêyenî ya Çaran dewam kerdîbi û bi çalakîya Rojeyê Mergî ya Girde ya 14ê Temmuze reştîbî merheleya serkewtene.
Şima eşkenê nê lînkî ra fîlmî temaşe bikerê:
https://www.youtube.com/watch?v=OW1guJNuTZI&feature=youtu.be
